armvectores/hy_wikipedia_2023 huggingface dataset:
Յուրի Յուրովսկի

Յուրի Իլյայի Յուրովսկի (Սարուխանով, Սարուխանյան) ապրիլի 21 (մայիսի 3), 1894, Թիֆլիս, Ռուսական կայսրություն - դեկտեմբերի 30, 1959(1959-12-30), Ռիգա, Լատվիական ԽՍՀ, ԽՍՀՄ), դերասան, ռեժիսոր։ ԽՍՀՄ ժողովրդական արտիստ (1956)։ ԽԱՀՄ պետական մրցանակներ (1950, 1951)։


== Կենսագրություն ==
Ազգությամբ հայ է։ Բեմական գործունեությունը սկսել է 1914 թվականից՝ Թիֆլիսի արտիստական թատրոնում։ Աշխատել է Ռուսաստանի տարբեր թատրոններում, 1924 թվականից Ռիգայի ռուսական դրամայի, 1934 թվականից, միաժամանակ՝ բանվորական թատրոնների դերասան։ Դերերից են՝ Չացկի (Գրիբոյեդովի «Խելքից պատուհաս», Տեվյե («Կաթնավաճառ Տեվյե», ըստ Շոլոմ-Ալեյխեմի), Լիր, Մակբեթ (Շեքսպիրի «Լիր արքա», «Մակբեթ»), բեմադրություններից՝ Կոռնեյչուկի «Պլատոն Կրեչետ» (1937), Բլաումանիսի «Կրակի մեջ» և այլն։ Նկարահանվել է կինոյում («Հանդիպում էլբայի վրա», 1949, «Ժուկովսկի», 1950, և այլն)։


== Ծանոթագրություններ ==


== Արտաքին հղումներ ==
Вахрушева Е..Юрий Юровский. Рига. 1957.
Լեսնոյ (քաղաքատիպ ավան, Շիլովսկի շրջան)

Անվան այլ կիրառումների համար տե՛ս՝ ԼեսնոյԼեսնոյ (ռուս.՝ Лесной), քաղաքատիպ ավան Ռուսաստանի, Ռյազանի մարզի Շիլովսկի շրջանի կազմում։
Բնակչությունը 2010 թվականին գրանցված տվյալներով կազմում էր 7632 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոբրինո (գյուղ, Դեմիդովսկի շրջան)

Անվան այլ կիրառումների համար տե՛ս՝ ԴոբրինոԴոբրինո (ռուս.՝ Добрино), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Համլետ Մաքսապետյան

Համլետ Վարդանի Մաքսապետյան (հուլիսի 12, 1920, Երևան - սեպտեմբերի 12, 1991, Երևան), հայ խորհրդային ինժեներ-մեխանիկ։ Պահեստի ինժեներ-գնդապետ։ Տեխնիկական գիտությունների դոկտոր (1966), պրոֆեսոր (1966)։ ԽՄԿԿ անդամ 1940 թվականից։ Գնդապետ (1960)։ ՀԽՍՀ վաստակավոր ճարտարագետ (1980)։


== Կենսագրություն ==
Ավարտել է Լենինգրադի ռազմատրանսպորտային ակադեմիան (1951)։ 1961-1965 թվականներին եղել է ՀԽՍՀ բարձրագույն և միջնակարգ մասնագիտական կրթության պետական կոմիտեի նախագահի տեղակալ։ 1966 թվականից եղել է Հայկական գյուղատնտեսական ինստիտուտի ավտոմոբիլների ամբիոնի վարիչը։ Հիմնական աշխատությունները վերաբերում են ավտոմոբիլների դինամիկայի, հուսալիության և անվտանգության հարցերին։


== Երկեր ==
Ավտոմոբիլի տեսություն, Երևան, 1963։
Ավտոմոբիլ։ Ագրեգատների աշխատանքային պրոցեսների և ամրության տեսություն, Երևան, 1973։


== Ծանոթագրություններ ==
Կեռեմա (գյուղ, Պյուհալեպա շրջան)

Կեռեմա (էստ․՝ Kerema), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ամիկ Ավետիքյան

Ամիկ Ավետիքյան (1915, Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - մարտ 1988, Երևան, Հայկական ԽՍՀ, ԽՍՀՄ)՝ հայ գյուղատնտես։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Ամիկ Ավետիքյանը ծնվել է 1915 թվականին Շուշի քաղաքում։
1935 թվականին ավարտել է Երևանի գյուղատնտեսական ինստիտուտը և որպես գյուղատնտես աշխատանքի է նշանակվել Ստեփանակերտի հողբաժնում։ 
Գերմանա-Խորհրդային պատերազմի ժամանակ եղել է բանակում, մինչև 1951 թվականը շարունակել է ծառայությունը, զբաղեցնելով մի շարք պատասխանատու պաշտոններ Թամանյան դիվիզիայում։ 1952 թվականից, աշխատանքի է անցել Հայկական ԽՍՀ-ի ներքին գործերի նախարարությունում որպես բաժնի պետ։ 1954 թվականին Ամիկ Ավետիքյանին նշանակել են ներքին գործերի փոխնախարար, 1961 թվականից մինչև կյանքի վերջին օրերը աշխատել է ազգային տնտեսության տարբեր ոլորտներում։ Ամիկ Ավետիկյանը ակտիվ մասնակցություն է ունեցել հանրապետությյան հասարակական-քաղաքական կյանքին, ընտրվել է Հայկական ԽՍՀ-ի Գերագույն խորհրդի նախարար։
Մահացել է 1988 թվականի մարտին, Երևանում։


== Պարգևներ ==
Հայրենիքին մատուցած ծառայությունների համար Ամիկ Ավետիքյանը արժանացել է՝

Կարմիր աստղի երկու շքանշանների
Հայրենական պատերազմի I և II աստիճանի շքանշաների։


== Ծանոթագրություններ ==
Մարիամ Աստվածածին

Մարիամ Աստվածածինն (նաև՝ Աստվածամայր, Տիրամայր, Աստվածածինն, սուրբ Կույս Մարիամ, եբրայերեն՝ מרים‎, Maryām/Մարիամ, սովորաբար թարգմանվում է որպես Տիկին, հունարեն՝ Θεομηvτωρ, Θεοτοκος, մ.թ.ա. 1-ին դար, Tzippori, Երուսաղեմ և Նազարեթ - 1-ին դար կամ 48), քրիստոնեության մեջ՝ Հիսուս Քրիստոսի մայրը։ Հայ Առաքելական եկեղեցու, կաթոլիկ և ուղղափառ եկեղեցիների կողմից պատվում է որպես Աստվածածին կամ Աստվածամայր։
Ավետարանիչները Մարիամին անվանում են Հովակիմի և Աննայի դուստրը, Հովսեփի կինը։ Որոշ ուսումնասիրողներ գտնում են, որ Մարիամի պաշտամունքը ձևավորվել է բնության զարթոնքն ու պտղաբերությունը նախանշող նախաքրիստոնեական դիցամայրերի (Իզիդա, Իշտար, Մա, Կիբելա և ուրիշներ) պաշտամունքների ազդեցությամբ։ Քրիստոնեական աստվածաբանները 4-րդ դարում Մարիամին հռչակեցին «անարատ կույս»։ Եփեսոսի Տիեզերական երրորդ ժողովը (431 թվական) Մարիամին պաշտոնապես ճանաչեց աստվածամայր, որի երկրպագությունն այնուհետև տարածվեց քրիստոնեական աշխարհում, մանավանդ կաթոլիկների մեջ։ Մարիամին նվիրվեցին բազմաթիվ տաճարներ, սրբապատկերներ, նրա պատվին սահմանեցին տոներ և այլն։ 1854 թվականին կաթոլիկ եկեղեցին ընդունեց Մարիամի «անարատ հղիություն», 1950 թվականին՝ «երկինք համբարձվելու» մասին դոգմաները, իսկ 1964 թվականին Պողոս IV պապը նրան հռչակեց «եկեղեցու մայր»։
Միջնադարյան արվեստում տարածված են Մարիամի կերպավորումն իր մանկան հետ։ Վերածննդյան դարաշրջանում ստեղծվել են Ս. Բոտտիչելլիի, Լեոնարդո դա Վինչիի, Ռաֆայելի և այլոց մեծ կտավները՝ նվիրված Մարիամի կերպարին։


== Ծանոթագրություններ ==


== Արտաքին Հղումներ ==
Աստվածամայր
Մայիսի 27

Մայիսի 27, տարվա 147-րդ (նահանջ տարիներին՝ 148-րդ) օրն է։

Տարվա ավարտին մնում է 218 օր։


== Դեպքեր ==
1703 - Պետրոս Մեծ ցարը հիմնադրում է Սանկտ Պետերբուրգը
1883 - Ռուսաստանում թագադրվում է Ալեքսանդր III ցարը
1960 - Թուրքիայում տեղի է ունենում ռազմական հեղաշրջում
1990 - Երևանի «Սասունցի Դավիթ» երկաթուղային կայարանում առավոտյան ժամը 8:30-ին խորհրդային զինվորների և ազատամարտիկների բախումից զոհվեցին ազատամարտիկներ՝ Արսեն Հարությունյանը, Գարեգին Կարապետյանը, Սամսոն Հարությունյանը, Վազգեն Վարդանյանը, Խաչիկ Մալխասյանը և Էդիկ Պետրոսյանը, որից հետո խորհրդային բանակն իր անօրեն գործողությունները շարունակեց Էրեբունի խճուղում։
1994՝ քսանհինգ տարվա վտարումից հետո Ռուսաստան է վերադառնում Ալեքսանդր Սոլժենիցինը


== Ծնունդներ ==
1332 - Իբն Խալդուն, թունիսցի պատմաբան
1661 - Նաղաշ Հովնաթան, բանաստեղծ
1799 - Ֆրոմենտալ Հալևի ֆրանսիացի երգահան
1837 - Իլլարիոն Վորոնցով-Դաշկով Илларион Воронцов-Дашков ռուս կոմս
1877 - Այսեդորա Դունկան Isadora Duncan ամերիկացի պարուհի
1882 - Սիմոն Տեր-Պետրոսյան (Կամո), բոլշևիկ, հեղափոխական
1882 - Կամո,հայ բոլշևիկ հեղափոխական գործիչ, ՌՍԴԲԿ անդամ։
1887 - Կազիմիր Ֆայանս Kazimierz Fajans լեհական ծագումով ամերիկացի ֆիզիկոս և քիմիկոս
1894 - Դեշիլ Հեմմեթ Dashiel Hammett ամերիկացի գրող
1897 - Ջոն Կոկրոֆտ John Douglas Cockroft բրիտանացի ֆիզիկոս
1898 - Ռուզաննա Վարդանյան, դերասանուհի
1911 - Վինսենտ Փրայզ Vincent Price ամերիկացի դերասան
1912 - Ջոն Չիվեր John William Cheever ամերիկացի վիպասան և կարճ պատմվածքներ գրող
1922 - Քրիստոֆեր Լի Christopher Lee անգլիացի գրող և երգիչ
1927 - Ֆրունզե Դովլաթյան, կինոռեժիսոր, սցենարիստ և դերասան
1932 - Լիա Սաֆարյան, ճարտարապետ
1938 - Իգոր Զայցև, խորհրդային և ռուսաստանցի շախմատիստ
1956 - Ջուզեպե Տորնատորե Giuseppe Tornatore իտալացի ռեժիսոր և թատերագիր
1971 - Պոլ Բեթանի Paul Bettany անգլիացի դերասան
1974 - Մուրադ Ալեքսանյան, Արցախյան պատերազմի մասնակից
1987 - Ժերվինյո Gervinho իվուարցի ֆուտբոլիստ
1990 - Նադին Բեյլեր Nadine Beiler ավստրիացի երգչուհի


== Մահեր ==
1525 - Թոմաս Մյունցեր, գերմանացի հեղափոխական
1564 - Ժան Կալվին Jean Calvin ֆրանսիացի աստվածաբան
1730 - Լեոնարդո Վինչի Leonardo Vinci իտալացի կոմպոզիտոր
1840 - Նիկոլո Պագանինի Niccolo Paganini իտալացի վիրտուոզ ջութակահար
1891 - Հակոբ Պարոնյան, գրող, երգիծաբան
1896 - Ալեքսանդր Ստոլետով Александр Столетов ռուս ֆիզիկոս
1907 - Գևորգ Չաուշ (Ղազարյան), ազգային-ազատագրական պայքարի հերոս
1910 - Ռոբերտ Կոխ Robert Koch գերմանացի մանրէաբան
1937 - Ատրպետ, հայ գրող և հասարակական գործիչ
1964 - Ջավահարլալ Ներու, հնդիկ քաղաքական գործիչ
1970 - Օլգա Գուլազյան, դերասանուհի
1989 - Արսենի Տարկովսկի Арсений Тарковский ռուս բանաստեղծ և թարգմանիչ
1998 - Ղազարոս Սարյան, կոմպոզիտոր


== Տոներ ==
Ղրղզստան՝ Ղրղզստանի գրադարանների օր
Ռուսաստան - Սանկտ Պետերբուրգի ծննդյան օր
Նիգերիա՝ Երեխաների օր


== Ծանոթագրություններ ==
Մալորուբլևսկի գյուղական խորհուրդ (Կոտելևսկի շրջան)

Մալորուբլևսկի գյուղական խորհուրդ  (ուկրաիներեն՝ Малорублівська сільська рада), Ուկրաինայի Պոլտավայի մարզի Կոտելևսկի շրջանում։
2001 թվականի տվյալներով Մալորուբլևսկի գյուղական խորհրդում բնակվում էր 731 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Քեմփ Ռոք 2։ Վերջին համերգ

«Քեմփ Ռոք 2։ Վերջին համերգ» (անգլ.՝ Camp Rock 2: The Final Jam), հոլիվուդյան ֆիլմ։


== Սյուժե ==
Միտչի Տոռեսը չէր համբերում, թե երբ է վերադառնալու ճամբար, որպեսզի նա և ռոք աստղ Շեյն Գրեյը, և Ջեյսոնը կարող էր անցկացնել ամառը երաժշտության ներքո, և վայելել այն՝ ծախսելով ժամանակը ընկերների հետ ...


== Դերերում ==


== Երգերի ցանկ ==
Brand New Day
Fire
Can't Back Down
It's On
Wouldn't Change a Thing
Heart and Soul
You're My Favorite Song
Introducing Me
Tear It Down
What We Came Here For
Different Summers (bonus track)
This Is Our Song
Walkin' in My Shoes (bonus track)
It's Not Too Late (bonus track)
Rock Hard or Go Home


== Ծանոթագրություններ ==


== Արտաքին հղումներ ==
Պաշտոնական կայք
Camp Rock 2: The Final Jam(անգլ.) ֆիլմը Internet Movie Database կայքում
Մամի

Մամի (վրաց.՝ მამი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Լենտեխիից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 31 մարդ։


== Ծանոթագրություններ ==
Հարդին շրջան (Թենեսի)

Անվան այլ կիրառումների համար տե՛ս՝ Հարդին շրջան (այլ կիրառումներ)
Հարդին շրջան (անգլ.՝ Hardin County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.497 կմ² է, բնակչությունը՝ 25.578 մարդ (2000 թ. տվյալներով)։ Շրջկենտրոնն է Սավանա բնակավայրը։ Կազմավորվել է 1819 թ.։
Ստորջրյա հրաբուխներ

Ստորջրյա հրաբուխներ, օվկիանոսների հատակում ստորջրյա հրաբխային գործունեության հետևանքով առաջացած կոնաձև բարձունքներ և լեռներ։ Հատակագծում շրջանաձև և օվալաձև են, լանջերը զառիվեր (15—20° և ավելի), 0,5—5 կմ և ավելի հարաբերական բարձրությամբ։ Ամենալայն տարածում ունեն կբղղային աղեղներում։ Հայտնաբերված են մի քանի հազարից ավելի ստորջրյա հրաբուխներ, որոնց մի մասը գործող։ Սակավ ստորջրյա հրաբուխի գագաթները բարձրանում են ջրային ավազանի մակերեսից վեր՝ առաջացնելով ոչ մեծ

կղզիներ, որոնք ալեկոծության հետևանքով արագորեն քայքայվում են։
Կաշակովո

Կաշակովո (ռուս.՝ Кашаково, բաշկիրերեն՝ Кәшәк), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիկտոր Աստաֆև

Վիկտոր  Աստաֆև (մայիսի 1, 1924(1924-05-01) կամ մայիսի 2, 1924(1924-05-02), Օվսյանկա, Krasnoyarsky Uyezd, Ենիսեյսկի նահանգ, ՌԽՖՍՀ, ԽՍՀՄ - նոյեմբերի 29, 2001(2001-11-29)[…], Կրասնոյարսկ, Ռուսաստան), ռուս գրող, դրամատուրգ, էսսեիստ։ Սոցիալիստական աշխատանքի հերոս (1989)։ ԽՍՀՄ պետական մրցանակների կրկնակի  (1978, 1991) և Ռուսաստանի պետական մրցանակների եռակի (1975, 1995, 2003) դափնեկիր։ ԽՍՀՄ գրողների միության անդամ։  Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ Շարքային (1945)։


== Կենսագրություն ==
Վիկտոր Պետրովիչ Աստաֆևը ծնվել է 1924 թվականի մայիսի 1-ին (մեկ ուրիշ տվյալով՝ 2) Օվսյանկա գյուղում (ներկայիս Կրասնոյարսկի մարզում) Պյոտր Պավլովիչ Աստաֆևի (1899-1967) և Լիդիա Իլինիչնի Պոտիլիցնիի (1900-1931)  ընտանիքում։ Ընտանիքում նա երրորդ երեխան էր։ Որդու լույս աշխարհ գալուց երեք տարի հետո Պյոտր Աստաֆևը  անարդարացիորեն դատապարտվում է։ 1931 թվականին նավակը, որում այլ մարդկանց հետ գտնվում էր Լիդիա Իլինիչը,  շուռ է գալիս՝ ամուսնուն այցելության ժամանակ։ Լիդիա Իլինիչը ընկնելով ջուրը  խեղդվում է։ Վիկտորը այդ ժամանակ 7 տարեկան էր։ Դրանից հետո, երբ հայրը դուրս է գալիս բանտից և նորից ամուսնանում, ընտանիքը տեղափոխվում է Կրասնոյարսկի մարզի Իգարկա քաղաք։ Երբ հայրը հիվանդանում է, նոր ընտանիքը  հրաժարվում է Վիկտորից և տղան հայտնվում է փողոցում։ Մի քանի ամիս նա ապրում էր մի լքված տան մեջ, բայց շուտով  դպրոցում  վնասակար արարքներ թույլ տալու հետևանքով ուղարկում են մանկատուն։
Ավարտելով պրոֆտեխուսումնարանը, աշխատում էր Ենիսեյի կայարանում՝ գնացքների կցորդիչ և սլաքավար, կայարանի հերթապահ։
1942 թվականին կամավոր մեկնում է ռազմաճակատ, չնայած այն հանգամանքին, որ որպես երկաթուղային աշխատող արդեն կցված էր։ Զինվորական պատրաստվածությունը ստացել է Նովոսիբիրսկի  ուսումնական ավտոմեքենաների ստորաբաժանում։ 1943 թվականի գարնանը ուղարկվել է գործող բանակ։ Եղել է վարորդ, կապի ծառայող,  հրետանային կապի ծառայող։ Ծանր վիրավորվելով (ուղեղի ցնցում)՝ պատերազմի ավարտից հետո ծառայել է Հարավային Ուկրաինայի ներքին զորքերում։
Պարգևատրվել է Կարմիր Աստղի, «Քաջության», «Վարշավայի ազատագրման» և «Գերմանիայի ազատագրման» շքանշաններով։


== Ծանոթագրություններ ==
Բակշանց

Բակշանց՝  աղբյուր Թուրքիաում, Վանի նահանգի Շատախի գավառում, Խամուր գյուղից արևելք, Զրեշ բերդից հարավ։ Բաշկանցի վրա կառաուցված է հայկական մատուռ։


== Ծանոթագրություններ ==
Կուրբատովո (այլ կիրառումներ)

Կուրբատովո, կարող է վերաբերել՝

Կուրբատովո - գյուղ Ռուսաստանի Նիժնի Նովգորոդի մարզի Գագինսկի շրջանի կազմում։
Կուրբատովո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Արծակ

Արծակ, գյուղ Արևմտյան Հայաստանում, Այրարատի Բագրևանդ գավառում՝ Ալաշկերտի դաշտում։


== Պատմություն ==
Այն առաջին անգամ հիշատակել է Ղազար Փարպեցին, ըստ որի, Վարդան Մամիկոնյանի հավատարիմ նախարարներն այստեղ բռնելով Զանդաղան մատնիչին՝ նրան քարկոծելով սպանել են մոտակա Բերդակունք գյուղում։ Հետագա դարերում այլևս չի հիշատակվում։ Ենթադրում են, որ Վանա լճի հյուսիսային ափին գտնվող Արծկե քաղաքի անունը առաջացել է Արծակի անունից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սթիվ Դևիս

Սթիվ Դևիս OBE (անգլ.՝ Steve Davis, օգոստոսի 22, 1957(1957-08-22), Plumstead, Գրինվիչ, Մեծ Լոնդոն, Անգլիա, Միացյալ Թագավորություն), անգլիացի նշանավոր սնուկերիստ, ապրում է Էսեքսի կոմսության Բրենտվուդ քաղաքում։ Ամուսնացած է, ունի երկու երեխա։ Սթիվ Դևիսը 131 եզրափակչից հաղթել է 92-ը։ 50 տարեկանում նա մտել է 16 լավագույն սնուկերիստների ցուցակում (Թոփ-16)՝ այդ վարկանիշը — 15-րդը սկսվել է 2007/2008 մրացշրջանում։ Իսկ հիմա նա մտել է Թոփ-48, լինելով մեյն-տուրի ամենամեծ մասնակիցը։


== Ծանոթագրություններ ==
Ջո Դ'Ամատո

Ջո Դ'Ամատո (իտալերեն՝ Joe D'Amato, իրական անունը` Արիստիդ Մասաչեզի, իտալերեն՝ Aristide Massaccesi, դեկտեմբերի 15, 1936(1936-12-15), Հռոմ, Իտալիա - հունվարի 23, 1999(1999-01-23), Հռոմ, Իտալիա), իտալացի կինոռեժիսոր, պրոդյուսեր, սցենարիստ և օպերատոր։ Նկարահանել է տարբեր ժանրերի (մարտական, վեստերն, ֆանտաստիկ, պեպլում և սարսափ) մոտ 200 ֆիլմ։ Սակայն նրա ֆիլմերի մեծամասնությունը կրում են էրոտիկ և պոռնոգրաֆիկ բնույթ։


== Կենսագրություն ==
Ջո Դ'Ամատոն կինոաշխարհի հետ ծանոթացել է իր հոր շնորհիվ, ով կինոստուդիայում էլեկտրամոնտյոր էր։ Նա իր կարիերան սկսել է 1961 թվականից` որպես օպերատոր։ 1972 թվականից սկսել է նկարահանել իր ֆիլմերը` չդադարելով այլ ռեժիսորների մոտ հանդես գալ որպես օպերատոր։ 1970-ական թվականների երկրորդ կեսից փորձել է օգուտ քաղել Ֆրանսիայում նկարահանված «Էմմանուել» ֆիլմի հաջողությունից` նկարահանելով էրոտիկ ժանրի նույնանուն ֆիլմաշար։
1980-ական թվականների սկզբին նկարահանել է իր ամենահայտնի «Խավարից այն կողմ» (1979թ.), «Անտրոպոֆագուս» (1980թ.) և «Անտրոպոֆագուս 2» (1981թ.) ֆիլմերը, որոնց շնորհիվ հանդիսատեսների շրջանում հայտնի է դարձել որպես սարսափ ֆիլմերի հայտնի բեմադրիչ։ Ջո Դ'Ամատոն հետագայում աշխատել է Դոմինիկյան Հանրապետությունում, որտեղ նկարահանել է ֆիլմեր մեծահասակների համար։ Վերադառնալով Իտալիա, շարունակել է նմանատիպ ֆիլմերի նկարահանումը։ Այդ տարիներին նա հաճախ հանդես էր գալիս որպես պրոդյուսեր, որի արդյունքում ստեղծեց իր սեփական կինոկազմակերպությունը։
1994 թվականին Ջո Դ'Ամատոն նկարահանել է հիմնականում կոմերցիոն տեսակետից ոչ շահավետ կինոնկարներ։ Նա իր ֆիլմերում հիմնականում հանդես է եկել բազմաթիվ կեղծանուններով։ 1995 թվականից մինչև իր մահը, նա շարունակում էր նկարահանել պոռնոգրաֆիական ժանրի ֆիլմեր, դրա համար ընտրելով այնպիսի թեմաներ, ինչպիսիք էին հունա-հռոմեական դիցաբանությունը, Ուիլյամ Շեքսպիրի ստեղծագործությունները, հռոմեական կայսրերի մասին պատմությունները և այլն։
Ջո Դ'Ամատոյի որդին` Դանիել Մասաչեզին, ով սկզբում օգնում էր հորը` օպերատորական աշխատանքներում, հետագայում մեկնել է ԱՄՆ և շարունակել կարիերան, աշխատելով այնպիսի ֆիլմերում, ինչպիսիք էին «Հաննիբալ» (2001թ.), «Ցուրտ լեռը» (2003թ.), «Երկնային արքայություն» (2005թ.) և այլն։
Ջո Դ'Ամատոն մահացել է Իտալիայում, իր տանը, սրտի նոպայից։


== Մասնակի ֆիլմագրություն ==


== Ծանոթագրություններ ==
Պատվո բլուր

Պատվո բլուր, ռուս-թուրքական պատերազմի ժամանակ զոհված Ռուսական կայսրության սպաների հուշահամալիր գերեզմանատուն Հայաստանում՝ Գյումրիում։


== Պատմություն ==

Պատվո բլուրը զինվորական գերեզմանատուն է՝ Սբ․ Միխայիլ Արխիստրատիգի մատուռով։ Համալիրի մուտքին նախորդում է կամարը, որը խորհրդանշում է հայ-ռուսական բարեկամությունը և կառուցվել է 1856 թվականին Գյումրիում (այդ ժամանակ Ալեքսանդրապոլ) կովկասյան կորպուսի զորահրամանատար գեներալ Նիկոլայ Մուրավյովի հրամանով։ Ըստ տարբեր տվյալների՝ այստեղ հանգչում են ռուսական բանակի 156-240 սպաներ՝ զոհված ռուս-թուրքական 1853-1856 և 1877-1878 թվականների պատերազմների ժամանակ, այդ թվում նաև՝ գեներալներ Պյոտր Կովալյովսկին, Միխայիլ Գրաբեն, Իլյա Չելոկաևը, իշխան Ալեքսանդր Գագարինը և այլք։
1956-1975 թվականներին հուշահամալիր գերեզմանատունը քանդվել է, տապանաքարերը ոչնչացվել են կամ օգտագործվել շինարարական կարիքների համար։ Գերեզմանատան տարածքում կառուցվել է երկու մասնաշենք, որտեղ տեղակայվել են մանկական առողջարանն ու լողավազանը։ Հայաստանի անկախացումից հետո բազմիցս բարձրացվել է հուշահամալիրի վերականգնման հարցը։ «Պատվո բլուրը» վերականգնելու հարցի վրա հասարակության ուշադրությունը գրավելու նպատակով ԶԼՄ-ներով կազմակերպվել են բազմաթիվ ելույթներ։
2010 թվականի օգոստոսի 20-ին տեղի ունեցավ վերականգնված «Պատվո բլուր» հուշահամալիրի բացումը և Սբ․ Միխայիլ Արխիստրատիգի մատուռի լուսավորման արարողությունը։ Բացմանը ներկա էր Ռուսաստանի Դաշնության նախագահ Դմիտրի Մեդվեդևը և Հայաստանի նախագահ Սերժ Սարգսյանը։ Աշխատանքները տարվում էին «Պատվո գործ» կազմակերպության ղեկավարությամբ, որի համանախագահներն էին Անդրանիկ Նիկողոսյանն ու Վիկտոր Կրիվոպուսկովը։


== Կարծիքներ ==


== Տես նաև ==
Սուրբ Միքայել հրեշտակապետի եկեղեցի


== Ծանոթագրություններ ==
(3393) Ստուր

(3393) Ստուր (անգլ.՝ Stur), աստերոիդ աստերոիդների հիմնական գոտում։ Հայտնաբերվել է 1984 թվականի նոյեմբերի 28-ին Միլան Անտալի կողմից Պիսկեշտետոյում։
Միջին հեռավորությունը Արեգակից կազմում է 2,584854 ա. մ., առավելագույնը մոտենում է 2,4163 ա. մ. հեռավորության վրա և հեռանում 2,7534 ա. մ.։ Արեգակի շուրջ մեկ ամբողջական պտույտ է կատարում 1517,93 երկրային օրվա ընթացքում, իր ուղեծրով շարժվելով միջինում 0,237165 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3393) Ստուր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միխեևո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՄիխեևոՄիխեևո (ռուս.՝ Михеево), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆեյրա դա Մատա

Ֆեյրա դա Մատա (պորտ.՝ Feira da Mata), համայնք Բրազիլիայում՝ Բաիա նահանգի կազմում։ Գտնվում է Վալի Սան Ֆրանսիսկանու դա Բաիայի մարզում։ Մտնում է Բոն Ժեզուս դա Լապաի գավառի կազմի մեջ։ Բնակչությունը կազմում է 6156 մարդ՝ 2006 թվականի տվյալներով։ Գրավում է 1 655,819км կմ2 տարածք։ Բնակչության խտությունը՝ 3,7 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 26.065.366,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.209,52 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,634 (տվյալները՝ ՄԱԿ-ի զարգացման ծրագրի)։
Գյունեյ (այլ կիրառումներ)

Գյունեյ, կարող է վերաբերել՝

Գյունեյ - լեռ Անտիպոնտական լեռնահամակարգի հյուսիս֊արևելյան հատվածում
Գյունեյ - լեռ Արսիան լեռնահամակարգում
Գյունեյ - լեռ Գուգարաց լեռներում, Դալիդաղ լեռների կենտրոնական հատվածում
Գյունեյ - լեռ Կարսի սարահարթում, Կարս քաղաքից մոտ 10 կմ հարավարևմուտք
Գյունեյ - լեռ Հայկական լեռնաշխարհում, Կարսի սարահարթում
Գյունեյ - լեռ Կարսի սարահարթում, Սարիղամիշի շրջանում, Սարիղամիշ քաղաքից 10-11 կմ հարավ-արևելք
Գյունեյ - լեռնագագաթ Եզնախաղի լեռնաշղթայի արևելյան հատվածում
Գյունեյ - լեռնաճյուղ Կարսի սարահարթում
Գյունեյ - ձմեռանոց Գորիսի շրջանում, օգտագործվում էր մինչև 1930-ական թվականները
Ռիբեի տաճար

Ռիբեի Սուրբ Մարիայի տաճարը (դան․՝ Ribe Domkirke, Vor Frue Maria Domkirke) գտնվում է Դանիայի Ռիբե հնագույն քաղաքում։
Դանիայի առաջին քրիստոնեական եկեղեցին, որը հիմնադրվել է միսիոներ Անսգարի կողմից վիկինգների դարաշրջանում, հեթանոս թագավոր Խորիկ Առաջինի թույլտվությամբ։
Իր երկարատև պատմության ընթացքում տաճարը մի քանի անգամ ավերվել է, բայց հետագայում նորից վերականգնվել է։ Մայր տաճարը ավելի լավ պահպանված է, քան Դանիայի մյուս հռոմեական դարաշրջանի շենքերը,  այնուամենայնիվ, նա չի խուսափել հետագա ոճերի և գեղարվեստական ավանդույթների ազդեցությունից։ Այն երկրի ամենամեծ զբոսաշրջային վայրերից մեկն է։


== Պատմություն ==

Ներքին հարդարանքներ
		
		
		
		
		
		
		
		


== Նշումներ ==


== Արտաքին Հղումներ ==
Danhostel Ribe: Ribe Cathedral Archived 2017-11-27 at the Wayback Machine.. A multimedia overview of the history of Ribe Cathedral.
Ribe Domkirke Nationalmuseet
Ribe Domkirke KortTilKirken.dk
Ribe Domkirke denstoredanske.dk
Ribe Domkirke Archived 2011-01-31 at the Wayback Machine. nordenskirker.dk


== Ծանոթագրություններ ==
Օլոնեցի շրջան

Օլոնեցի շրջան (ռուս.՝ Оло́нецкий район), մունիցիպալ շրջան Ռուսաստանի Դաշնության Կարելիայի հանրապետությունում։
Ստեղծվել է 1927 թվականին։ Վարչական կենտրոնը՝ Օլոնեց։


== Աշխարհագրություն ==
Շրջանի տարածքի մակերեսը կազմում է 3988 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24962 մարդ։ Բնակչության խտությունը կազմում էր 6,26 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իկվլիվգորանա

Իկվլիվգորանա (վրաց.՝ იკვლივგორანა), գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 1490 մետր է։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 13 մարդ։


== Ծանոթագրություններ ==
Ռոբին Լի

Անվան այլ կիրառումների համար տե՛ս՝ Ռոբին Լի (այլ կիրառումներ)Ռոբին Լի (անգլ.՝ Robinne Lee, հուլիսի 16, 1974(1974-07-16), Մաունթ Վերնոն, Վեստչեստեր շրջան, Նյու Յորք, ԱՄՆ), ամերիկացի դերասան։


== Կենսագրություն ==
Ռոբին Լին ծնվել է 1974 թվականի հուլիսի 16-ին ԱՄՆ-ի Նյու Յորք նահանգի Մաունթ Վեռնոնե քաղաքում։ Ավարտել է Կոլումբիայի համալսարանի իրավաբանական դպրոցը։


== Կարիերա ==
Կինեմատոգրաֆիայում դեբյուտը եղել է «Անհաջողակը» (1997 թվական) ֆիլմում։
Լիին առավել հաջողություններ բերեց 2003 թվականին նկարահանված «Ազգային անվտանգություն» ֆիլմը։ Ռոբին Լին ունեցավ նաև նշանակալի դերեր «Ազատեք մեզ Եվայից» (2003 թվական), «13-ից 30» (2004 թվական) և «Հիթչի մեթոդը» (2005 թվական) կատակերգություններում։ Ավելի ուշ նա նկարահանվեց մի քանի անկախ ֆիլմերում, ինչպես նաև երկրորդ պլանի դեր ունեցավ «Յոթ կյանք» (2008 թվական) ֆիլմում։
Հեռուստատեսությունում Լին խաղում է նաև երկրորդական դերեր՝ «Numb3rs» և «Փեյն ընտանիքի տունը» սերիալներում։ 2013-14 թվականներին դերասանուհին նկարահանվեց BET «Լինել Մերի Ջեյն» սերիալում, որտեղ կատարեց գլխավոր դերակատարի թնամու դերը։


== Ծանոթագրություններ ==


== Արտաքին հղումներ ==
Ռոբին Լի Internet Movie Database կայքում
Կարտինյանո

Կարտինյանո  (իտալ․՝Cartignano), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 185 մարդ (2008 թվականի տվյալներով)։ Բնակչության խտությունը 31 մարդ/կմ²։ Տարածքը՝ 6 կմ²։ Փոստային ինդեքս՝ 12020։ Հեռախոսային կոդ՝ 0171։
Բնակավայրի հովանավորն է համարվում սուրբ Լավրենտիյը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0171 900259
Պաշտոնական կայք։ http://web.afpdronero.it/comuni/cartignano/ Archived 2007-07-04 at the Wayback Machine.


== Արտաքին հղումներ ==
http://web.afpdronero.it/comuni/cartignano/ Archived 2007-07-04 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բերեզոտոչա (գյուղ, Լուբնիի շրջան)

Բերեզոտոչա (ուկրաիներեն՝ Березоточа), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Բերեզոտոչա գյուղում բնակվում էր 1 527 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնոպավլովկա (քաղաքատիպ ավան, Ուկրաինա)

Կրասնոպավլովկա (ուկրաիներեն՝ Краснопавлівка), քաղաքատիպ ավան Ուկրաինայի Խարկովի մարզի Լոզովայայի շրջանում։ Հիմնադրվել է 1868 թվականին։
2001 թվականի տվյալներով Կրասնոպավլովկա քաղաքատիպ ավանում բնակվում էր 7 828 մարդ։ Բնակավայրը զբաղեցնում է 4,06 կմ² տարածք։ Բնակչության խտությունը կազմում էր 1929,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Քոկ շրջան (Տեխաս)

Անվան այլ կիրառումների համար տե՛ս՝ Քոկ շրջան (այլ կիրառումներ)Քոկ շրջան (անգլ.՝ Coke County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 3480 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 3320 մարդ։ Շրջկենտրոնն է Ռոբերտ Լի (անգլ.՝ Robert Lee) բնակավայրը։


== Պատմություն ==
Շրջանը պաշտոնապես կազմավորվել է 1889 թվականին Թոմ շրջանի հատվածից։ Իր անվանումը ստացել է Տեխասի 15-րդ նահանգապետ Ռիչարդ Քոկի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Քոկ շրջանի ընդհանուր մակերեսը կազմում է 2403 կմ², որից 2328 կմ²-ն զբաղեցնում է ցամաքը, իսկ 76 կմ²-ն կամ 3,14 %-ը՝ ջրային տարածքները։


=== Հարևան շրջաններ ===
Նոլան շրջան (հյուսիս)
Ռանելս շրջան (արևելք)
Թոմ շրջան (հարավ)
Ստեռլինգ շրջան (արևմուտք)
Միչել շրջան (հյուսիս-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 3864 մարդ։ Առկա էր 1544 տնային տնտեսություն և 1068 ընտանիք։ Բնակչության խտությունը կազմում էր 2 մարդ/կմ²։ Հաշվվում էր 2843 բնակելի շինություն՝ 1 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 88,85 %, աֆրոամերիկացիներ – 1,94 %, բնիկ ամերիկացիներ (հնդկացիներ) – 0,78 %, ասիացիներ – 0,08 %, խաղաղօվկիանոսյան կղզիների բնակիչներ – 0.03 %, այլ ռասաների ներկայացուցիչներ – 6,94 %, երկու կամ ավելի ռասաների ներկայացուցիչներ – 1,40 %: Իսպանախոսները կամ լատինոամերիկացիները կազմում են բնակչության 16,90 %–ը (անկախ ռասայից)։
Բնակչության տարիքային կազմը հետևյալն էր՝ 24,40 % - մինչև 18 տարեկան, 7,50 % - 18-24 տարեկան, 20,50 % - 25-44 տարեկան, 23,60 % - 45-64 տարեկան և 24,10 % - 65 և ավելի բարձր։ Շրջանի բնակչի միջին տարիքը 43 տարեկան է։ Յուրաքանչյուր 100 կնոջը բաժին է ընկնում 100.00 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 94,20 տղամարդ։
2010 թվականի դրությամբ բնակչության թիվը կազմում էր 3320 մարդ։ Բնակչության խտությունը կազմում էր 1 մարդ/կմ²։
Բնակչության աճի դինամիկան ըստ տարեթվերի․


== Ծանոթագրություններ ==
Լումարցո

Լումարցո (իտալերեն՝ Lumarzo), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 1558 մարդ (2008 թվականի տվյալներով)։ Բնակչության խտությունը՝ 61 մարդ/կմ²։ Տարածքը՝ 26 կմ²։ Փոստային ինդեքս՝ 16024։ Հեռախոսային կոդ՝ 0185։
Բնակավայրի հովանավորն է հանդիսանում Սուրբ Սան Կամիլո Դե Լելլիս։


== Ժողովրդագրություն ==
Բնակչության շարժ.


== Կոմունայի վարչակազմ ==
Հեռախոսահամար՝ 0185 96135
Էլեկտրոնային փոստ՝ marina.nicchia@comune.lumarzo.genova.it
Պաշտոնական կայք՝


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռիչարդ Թոդ

Ռիչարդ Թոդ(անգլ.՝ Richard Todd, հունիսի 11, 1919(1919-06-11)[…], Դուբլին, Իռլանդիա, Մեծ Բրիտանիայի և Իռլանդիայի միացյալ թագավորություն - դեկտեմբերի 3, 2009(2009-12-03)[…], Գրանտեմ, Լինքոլնշիր, Լինկոլնշիր), իռլանդացի դերասան։


== Կենսագրություն ==
Նա ճանաչում է ստացել Երկրորդ համաշխարհային պատերազմի մասին ֆիլմերում մարմնավորած կերխարների շնորհիվ։ «Ջերմ սիրտ» ֆիլմի համար (1949) Թոդին շնորհվել է «Ոսկե գլոբուս» ՝ որպես լավագույն նոր դերասան, ինչպես նաև առաջադրվել է «Օսկարի» լավագույն դերասան անվանակարգում։ Իր հերոսների մեջ Թոդը վերամիավորել է իր մարտական ​​ընկերներին և փոքր ինչ իրեն. 1944 թվականին նա մասնակցել է Նորմանդիում օդային հարձակմանը։
Նրա մասնակցությամբ ամենահայտնի ֆիլմերն են ՝ «Բեմի երկյուղ» (1950), «Ամբարտակների կործանիչները» (1954), «Ամենաերկար օրը» (1962), «Պետրոս անունով մի մարդ» (1954), «Արյան բաղնիք» (1966), «Դորիան Գրեյի դիմանկարը» (1970), «Երկար ստվերների տունը» (1983), «Առաջին կարգի սպանություն» (1988), ինչպես նաև «Նա գրել է սպանությունը», «Սպանություն Միդսոմերում» և «Անխոս ականատեսը» սերիալները։


== Ֆիլմոգրություն ==
1950 —Բեմի վախը–Ջոնաթան Կուպեր
1951 —Կայծակը կրկնակի է հարվածում ՝ Ռիչարդ Թրվելյան
1954 —Ամբարտակները
1954 — Պետրոս անունով տղամարդը
1955 — Թագուհու սերը ` Ուոլթեր Ռեյլի
1956 — Մարի Անտուանետ - Ֆրանսիայի թագուհի
1962 — Ամենաերկար օրը
1965 — Գործողություն «Արբալետ»
1966 — Արյան բաղնիք
1970 —Դորիան Գրեյի դիմանկարը
1979 — Ծաղկի ծաղիկներ
1983 — Երկար ստվերների տուն
1988 —Առաջին աստիճանի սպանություն
Նա սպանություն է գրել
Սպանություն Միդսոմերում
Անխոս ականատեսը


== Ծանոթագրություններ ==


== Արտաքին հղումներ ==
«Dam Busters star Richard Todd dies aged 90» (անգլերեն)։ BBC։ 4 декабря 2009։ Արխիվացված օրիգինալից 2012-05-15-ին։ Վերցված է 2012-04-15
Հրորք

Անվան այլ կիրառումների համար տե՛ս՝ Հրորք (այլ կիրառումներ)Հրորք, գյուղ Արևմտյան Հայաստանում, Բիթլիսի վիլայեթի Հազզո-Խաբլջոզի գավառակում։ Գտնվում էր գավառակի հյուսիս-արևելքում։


== Բնակչություն ==
XX դարի սկզբին ուներ 60 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դուբիչանսկոե

Դուբիչանսկոե (ուկրաիներեն՝ Дубичанське), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1946 թվականին։
2001 թվականի տվյալներով Դուբիչանսկոե գյուղում բնակվում էր 89 մարդ։ Բնակավայրը զբաղեցնում է 0,35 կմ² տարածք։ Բնակչության խտությունը կազմում էր 254,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոկա (գյուղ, Տոիլա շրջան)

Անվան այլ կիրառումների համար տե՛ս՝ ՎոկաՎոկա (էստ․՝ Voka), գյուղ Էստոնիայի Իդա-Վիրումաա նահանգի Տոիլա շրջանում։
2011 թվականի տվյալներով գյուղում բնակվում էր 106 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ներսես Աթաբեկյան

Ներսես Յուրիի Աթաբեկյան (հունիսի 1, 1960(1960-06-01), Երևան, Հայկական ԽՍՀ, ԽՍՀՄ), հայ բանաստեղծ, թարգմանիչ, 1999 թվականից Հայաստանի գրողների միության անդամ։


== Կենսագրություն ==
Ծնվել է 1960 թվականի հունիսի 1-ին, Երևանում։ Ավարտել է ԵՊՀ բանասիրական ֆակուլտետը։ Առաջին բանաստեղծությունը տպագրվել է «Երևանի համալսարան» թերթում։ Նրա բանաստեղծությունները հրապարակվել են հանրապետական պարբերական մամուլում, մի շարք ժողովածուներում և ալմանախներում, հաղորդվել ռադիոյով և հեռուստատեսությամբ։ Վերջին տարիներին հանրապետական մամուլում հրապարակվել են հայ մշակութային, Հայաստանի ներքին և արտաքին քաղաքականության անցուդարձերին և հրատապ հարցերին նվիրված շուրջ 50 վերլուծական-հրապարակախոսական և քննադատական հոդվածներ։
Զբաղվում է թարգմանությամբ, որոնք տպագրվում են ինչպես ամսագրերում («Գարուն», «Արտասահմանյան գրականություն»), այնպես էլ առանձին գրքերով։
«02» շաբաթաթերթի գլխավոր խմբագիր։


== Երկեր ==
Տարընթերցումներ, Երևան, 2008։
Երկվորյակ, Երևան, 2004։
Կյանք մինչև առավոտ, Երևան,1993։


== Թարգմանություններ ռուսերենից ==
Վենեդիկտ Երոֆեև, Մոսկվա-Պետուշկի, Երևան, 2013
Սերգեյ Դովլաթով, Զոնա, Երևան, 2008։
Միխայիլ Բուլգակով, Երեք վիպակ, Երևան, 2006։
Մարկ Շագալ, Հրեշտակը տանիքների վրա (բանաստեղծություններ, արձակ, ելույթներ), Երևան, 2004։
Իոսիֆ Բրոդսկի, Խոսքի մաս, Երևան, 2000։
Վերա Պավլովա, «Մեղքերիս թողություն եմ տալիս...»; «Ինչպես Մարիամը, ինչպես Ժաննան...»; «Առավոտ շուտ մայրիկը շտապեց գործի...»; «Բռնվեցի՞ր, բարեկամս։ Վանդակում ես...»; «Կաշվից դուրս եմ գալիս, որ քեզ մաշկով զգամ...»; «Մոմը վառվում է սեղանի վրա...»; «Ինձ նկարիր զրահակիր...»; «Ես քո հուշարձանն էի...»; «Նստես գետափին...»; «և ամեն օր...»: Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 245-253։


== Պարգևներ և մրցանակներ ==
2008 թվականին արժանացել է ՀԳՄ և Մայր Աթոռ սբ Էջմիածնի «Կանթեղ» թարգմանական մրցանակի։
2010 թվականին արժանացել է Մկրտիչ Սարգսյանի անվան մրցանակի։
2012 թվականին արժանացել է «Նարցիսի» ամենամյա մրցանակի։
2013 թվականին պարգևատրվել է Մովսես Խորենացու մեդալով։


== Տես նաև ==
Հայաստանի գրողների միության անդամների ցանկ


== Աղբյուրներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող» 


== Ծանոթագրություններ ==
1328

1328 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1328 թվականն է, 
XIV դարի 28-րդ տարին։


== Դեպքեր ==


== Ծնունդներ ==


== Մահեր ==
Սուխովսկոե

Սուխովսկոե (ուկրաիներեն՝ Сухівське), ավան Ուկրաինայի Դոնեցկի մարզի Սնեժնոեի քաղաքային խորհուրդում։
2001 թվականի տվյալներով Սուխովսկոե ավանում բնակվում էր 176 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ամանորյա արկած (մուլտֆիլմ)

Ամանորյա արկած (ռուս.՝ Новогоднее приключение), 1980 թվականին «տխուր կատակերգություն» ժանրին մոտ ժանրով նկարահանված խորհրդային տիկնիկային մուլտֆիլմ։ Ֆիլմում հնչում է Ա. Ֆլյուրկովսկու երգը` ըստ Ա. Սանինի «Բարի եղեք» բանաստեղծության։


== Սյուժե ==
Հայրիկը, մայրիկը և նրանց որդի Կոլյան ապրում էին քաղաքի ծայրամասում, կապույտ անտառի մոտ։ Դեպքը տեղի է ունենում Ամանորի նախօրեին։ Հայրիկն այնքան զբաղված էր աշխատանքով, որ մոռանում է տոնածառ գնել։ Նա հիշում է այդ մասին միայն այն ժամանակ, երբ տուն է գալիս դեկտեմբերի 31-ի երեկոյան։ Հայրիկը կացին է վերցնում և գնում անտառ` եղևնի բերելու։ Մայրիկը փորձում է համոզել նրան չգնալ, սակայն` իզուր։ Իսկ անտառում փոքրիկ արջուկն իր ծնողներից տոնածառի խաղալիքներ էր խնդրում։ Արջը մտածում է և գնում դեպի անտառի ծայրը, դեպի քաղաք տանող ճանապարհը։ Այնտեղ նա հանդիպում է հայրիկին, որը տոնածառ էր փնտրում։ Ընտանիքների երկու հայրերը խոսում են, քննարկում իրենց խնդիրները և որոշում օգնել միմյանց։ Արջը գտնում է ճիշտ չափի ծառ, իսկ հայրիկը տաքսի է կանգնեցնում և արջին տանում է քաղաքի կենտրոնական խանութ, որտեղ օգնում է նրան գնել տոնածառի խաղալիքներ։ Տարբեր արկածներ ունենալով` երկուսն էլ հասնում են իրենց ընտանիքներին և ուրախ նշում Ամանորը։


== Նկարահանող խումբ ==


== Արձագանքներ ==
Անիմացիայի պատմաբան, Կինորավեստի գիտահետազոտական ​​ինստիտուտի աշխատակից, «Սոյուզմուլտֆիլմ» կինոստուդիայի ռեժիսորների և անիմատորների մասին բազմաթիվ հրապարակումների հեղինակ Գեորգի Բորոդինը Յու. Ա. Կալիշերին նվիրված իր հոդվածում գրել է.


== Վերաթողարկում ==
Մուլտֆիլմը VHS և DVD ձևաչափերով բազմիցս թողարկվել է մուլտֆիլմերի հավաքածուներում.

Խորհրդային լավագույն մուլտֆիլմեր (տարբեր ստուդիաների մուլտֆիլմերի հավաքածու), Studio PRO Video, VHS 1990-ականներ։
«Անտառում եղևնի է ծնվել» (Էկրան (ստեղծագործական միության) մուլտֆիլմերի հավաքածու)։


== Ծանոթագրություններ ==


== Արտաքին հղումներ ==
Ամանորյա արկած մուլտֆիլմը «Անիմատոր.ռու» կայքում
«Էկրան» ստեղծագործական միություն Archived 2013-09-30 at the Wayback Machine.
Օսմանյան կայսրության ռազմական կոչումները Առաջին համաշխարհային պատերազմի ժամանակ

Օսմանյան կայսրությունում 1914-1918 թթ․ Առաջին համաշխարհային պատերազմի ժամանակ օգտագործվել են հետևյալ ռազմական կոչումները, որոնք գործել են 1909-1920 թվականներին, այսինքն՝ թե՛ մինչև Առաջին համաշխարհային պատերազմը, թե՛ այդ պատերազմից որոշ տարիներ անց։


== Զորավարներ և ծովակալներ ==
Օսմանյան բանակի կոչումները՝ թուրքերեն՝ Osmanlı Ordusu rütbeleri բարձրագույն սպայական կազմի համար հետևյալներն էին․
Զորավարներ և ծովակալներ – General ve Amiraller


== Ավագ և կրտսեր սպաներ ==
Օսմանյան բանակի կոչումները՝ թուրքերեն՝ Osmanlı Ordusu rütbeleri ավագ և կրտսեր սպայական կազմի համար հետևյալներն էին․
Սպաներ – Subaylar


== Տես նաև ==
Օսմանյան կայսրության զինված ուժեր
Օսմանյան կայսրությունն Առաջին համաշխարհային պատերազմում
Ռազմական պատմություն


== Գրականություն ==
Nicolle, Ruggeri «The Ottoman Army 1914-18»
Orses, Ozcelik «1.Dunya savasinda. Turk askeri kiyafetleri (1914-1918)»
David Woodward: Armies of the World 1854–1914. London 1978․
Mesut Uyar, Edward J. Erickson, A Military History of the Ottomans: From Osman to Atatürk, Pleager Security International, 2009.
İsmail Hakkı Uzunçarşılı, Osmanlı Devleti Teşkilatından Kapıkulu Ocakları: Acemi Ocağı ve Yeniçeri Ocağı, Ankara, Türk Tarih Kurumu, 1988.
Lord Kinross, Ottoman Centuries: The Rise and Fall of the Turkish Empire, New York, Morrow Quill Paperbacks, 1977.
Jason Goodwin, Lords of the Horizons: A History of the Ottoman Empire, New York, H. Holt, 1998.
Barbara Jelavich, History of the Balkans, 18th and 19th Centuries, New York, Cambridge University Press, 1983.
Angus Konstam, Piracy: the complete history, Osprey Publishing, 2008․
Nicoară Beldiceanu․ Bibliographie et sources de l'histoire de l'Empire ottoman (XVe-XVIe siècles)․ Paris․1966․[1]
Robert Mantran․ Histoire de l'Empire ottoman․ Fayard․ Paris․ 2003․
Thomas, Babac «Armies in the Balkans 1914-18»


== Ծանոթագրություններ ==
Պրոստ AP03

Բոլիդ Պրոստ AP03 (անգլ.՝ Prost AP03), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 2000 թվականի մրցարշավին մասնակցելու համար։


== Ծանոթագրություններ ==
Ջեմմա Արթերթոն

Ջեմմա Քրիստինա Արթերթոն  (անգլ.՝ Gemma Christina Arterton , փետրվարի 2, 1986(1986-02-02), Gravesend, Անգլիա), անգլիացի դերասանուհի։ Հանդիսատեսին հայտնի է «Պարսկաստանի արքայազնը. Ժամանակի դաշույնը», «Տիտանների պայքարը», «Գթասրտության քվանտ» ֆիլմերից։


== Կենսագրություն ==
Ջեմմա Արթերթոնը ծնվել է Գրեյվսենդում (Քենթ կոմսություն, Անգլիա, Մեծ Բրիտանիա), զոդողի և հավաքարարուհու ընտանիքում։ Նա ունի կրտսեր քույր՝ Հաննա Ջեյն Արթերթոն։
Սովորել է Գրեյվսենդի աղջիկների միջնակարգ դպրոցում Պիլամ Ռոուդում և հաճախել է բեմական վարպետության դասընթացների։ 16 տարեկան հասակում նա թողնում է դպրոցը և ընդունվում քոլեջ, սակայն այնտեղ ևս երկար չի մնում և ստանալով ուսումը շարունակելու դրամաշնորհ, տեղափոխվում է դրամատիկական արվեստի Թագավորական ակադեմիա, ավարտելով դասընթացն 2007 թվականին։


== Կարիերա ==

2007 թվականին Արթերթոնը ստանում է առաջին դերը Սթիվեն Պոլիակոֆի «Մերիի գերեվարումը» («Capturing Mary») հեռուստադրամայում, երբ սովորում էր դրամատիկական ակադեմիայում։ Ավելի ուշ, հուլիսին, կայանում է նրա նորամուտը բեմում, նա խաղում է Ռոզալինդային շեքսպիրյան «Սիրո անպտուղ ջանքերը» պիեսում, Լոնդոնի «Գլոբուս» թատրոնում։ Նույն թվականին մեկնարկում է նրա կինոկարիերան՝ Օլիվեր Պարկերի և Բարնաբի Թոմփսոնի «Համադասարանցիները» («St. Trinian's») կինոկատակերգությունում դերասանուհին ստանում է Կելիի դերը։ Այնուհետև հետևում է դեր «Երեքը դուրս թռչելիս» («Three and Out») կինոկատակերգությունում։
Արթերթոնը նկարահանվել է Ջայմս Բոնդի մասին պատմող «Գթասրտության քվանտ» («Quantum of Solace») ֆիլմում, որտեղ խաղացել է Սթրոբերի Ֆիլդս անվանումոն կերպարի դերը։ Ֆիլմի թողարկումից հետո, 2008 թվականի հոկտեմբերին, Արթերթոնը դառնում է Bond Girl 007 от Avon նոր օծանելիքի դեմքը։
Նաև դերասանուհին հայտնվում է հանրահայտ ռեժիսոր Գայ Ռիչիի «Ռոք-ն-ռոլի երաժիշտը» («RocknRolla») դետեկտիվ ֆիլմում և Ռիչարդ Կյորտիսի 1960-ական թվականների բրիտանական ծովահենային «Ռոք ալիք» ռադիոշոուի դիջեյների մասին պատմող կատակերգական կինոպատմությունում։ 2010 թվականին նա նորամուտն է նշում Վեստ Էնդի թատրոնի բեմում՝ The Little Dog Laughed ներկայացման մեջ, բեմադրված Դուգլաս Խարտեր Բինի համանուն պիեսի։ Նույն թվականին հայտնի է դառնում, որ Արթերթոնը հանդես կգա Քեթրին Էռնշոի դերում Էմիլի Բրոնտեի «Ամպրոպային լեռնանցք» վեպի նոր էկրանավորումում, սակայն հետագայում դերասանուհին լքում է նախագիծը։


== Անձնական կյանք ==

2010 թվականի հունիսի 5-ից Ջեմման ամուսնացած է բրիտանական ֆեշն-ընկերության վաճառքի գծով մենեջեր Ստեֆանո Կատելիի հետ, որի հետ նա միասին չի ապրում 2012 թվականի վերջից։


== Հետաքրքիր փաստեր ==
Ջեմման ծնվել է յուրաքանչյուր ձեռքին վեց մատով, սակայն այդ արատները վիրաբուժական եղանակով ուղղվել են դեռևս մանկությունում։
Քելի Ջոնսի դերը «Համադասարանցիները» կատակերգությունում կարող էր ստանալ Սիենա Միլերը։
Ջեյմս Բոնդի մասին պատմող «Գթասրտության քվանտ» ֆիլմում գլխավոր կանացի դերի լսումների ընթացքում Ջեմմա Արթերթոնը շրջանցում է ավելի քան 1500 թեկնածուների։
Ձախ ականջի ետևում ունի դաջվածք՝ հրեշտակի թևի տեսքով։


== Ֆիլմագրություն ==


=== Դերակատարումներ ===


== Ծանոթագրություններ ==

Ջեմմա Արթերթոն Թվիթթերում
Կոնրադ Ցուզե

Կոնրադ Ցուզե (գերմ.՝ Konrad Zuse, հունիսի 22, 1910(1910-06-22)[…], Wilmersdorf, Գերմանական կայսրություն և Բեռլին, Գերմանական կայսրություն - դեկտեմբերի 18, 1995(1995-12-18)[…], Հյունֆելդ, Ֆուլդա, Կասելի ադմինիստրատիվ օկրուգ, Հեսսեն, Գերմանիա), գերմանացի ինժեներ, համակարգիչ ստեղծած առաջին գիտնականներից մեկը։
Հայտնի է որպես աշխարհում առաջին Z4 համակարգչի ստեղծող, ինչը ներկայացրել է հանրությանը 1941 թ. մայիսի 12-ին։


== Կենսագրություն ==

Ցուզեն ծնվել է Բեռլինում (Գերմանիա), և երկար ժամանակ ծնողների հետ ապրել է Սաքսոնիա քաղաքից հյուսիս, Հեյերսվերդ քաղաքում։ Մանուկ հասակից տղան հետաքրքրված էր կոնստրուկտորներով։ Իր ուսանողական տարիներին իր մոտ միտք է հղանում ստեղծել ավտոման ծրագրավորված հաշվիչ։
1987-1989 թվականներին չնայած նրա սրտի կաթվածին, նա ստեղծեց իր առաջին համակարգիչը՝ Z1։
1985 թվականին Ցուզեն դարձավ Գերմանիայի «Ինֆորմատիակայի ընկերության» անդամ։
Ցուզեն մահացել է 1995 թվականի դեկտեմբերի 18-ին Հյունհելդում (Գերմանիա)։


== Ծանոթագրություններ ==


== Արտաքին հղումներ ==
Интернет-архив Конрада Цузе(անգլ.)
Биография(անգլ.)
Краткая биография в онлайновом виртуальном музее LeMO Archived 2012-08-04 at the Wayback Machine.(գերմ.)
Конрад Цузе и его вычислители на сайте его сына, Хорнста Цузе в Берлинском техническом университете Archived 2003-12-08 at the Wayback Machine.(գերմ.)
Սենոե (գյուղ, Կոբելյակի շրջան)

Անվան այլ կիրառումների համար տե՛ս՝ ՍենոեՍենոե (ուկրաիներեն՝ Сінне), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Սենոե գյուղում բնակվում էր 47 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարմոնիտա

Կարմոնիտա (իսպ.՝ Carmonita),  բնակավայր և մունիցիպալիտետ Իսպանիայում, մտնում է Բադախոզ նահանգի մեջ և Էստրեմադուրա ինքնավար միության մեջ։ Մունիցիպալիտետը գտնվում է Մերիդա համայնքի կազմում։ Տարածքը զբաղեցնում է 38,9 կմ2։ Բնակչությունը 573 մարդ (ըստ 2010 թվականի)։
Նուրովո (ավան, Բալակլեյայի շրջան)

Նուրովո (ուկրաիներեն՝ Нурове), ավան Ուկրաինայի Խարկովի մարզի Բալակլեյայի շրջանում։ Հիմնադրվել է 1920 թվականին։
Չճշտված տվյալներով Նուրովո ավանում բնակվում էր 228 մարդ։ Բնակավայրը զբաղեցնում է 0,76 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ժողովածու (789)

Ժողովածու (789), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 789 թվի տակ։ Ձեռագիրը գրվել է 1643 թվականին Վարդան սարկավագ գրիչի կողմից, ենթադրաբար Կոստանդնուպոլսում։ Ստացողը եղել է Գրիգոր Զեյթունցին։ Գրված է թղթի վրա, որը ունի 23.4×17.3 չափս։ Ձեռագիրը կազմված է 538 թերթից։ Գրված է երկսյուն , նոտրգիրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ բոլորագիծ և ուղղագիծ երկաթագրով։ Կազմը` կաշեպատ ստվարաթուղթ։ Հիշատակարաններ՝:


== Բովանդակություն ==
Վարք հարանց։
Առաքելի վրդ-ի Վասն ուսման նորհաս մանկանց։
Ներս․ Շնորհայւոյ Ներբող հրեշտակապետցն։
Յաղագս ծննդեան և յարութեան Քրիստոսի։
Խրատք (Եփրեմ, Նեղոս)։
Դաւանութիւն վարդապետաց։
Խոստովանութիւնք (Աթանաս, Եփրեմ, Եւազր)։
Պատմութիւն որդւոյ թագաւորի Ներսէհի։
Աղօթք (Գր․ Տաթևացի, Գր․ Նարեկացի)։
Մանունք։


== Ծանոթագրություններ ==
Հանզա (երգիչ)

Իշխան Կարենի Ավագյան (փետրվարի 26, 1995(1995-02-26)), հայկական ծագումով ռուս երաժիշտ։ Հանդես է գալիս «Հանզա» կեղծանվան ներքո։


== Կենսագրություն ==
Իշխան Ավագյանը ծնվել է 1995 թվականի փետրվարի 26-ին Նոյեմբերյան գյուղում։ Երբ Իշխանը 2 տարեկան էր, ընտանիքի հետ տեղափոխվել է Ռուսաստան։ Ընտանիքը հաճախ տեղափոխվում էր մի քաղաքից մյուսը, այդ իսկ պատճառով Իշխանը սովորել է 4 տարբեր դպրոցում։
2017 թվականին Իշխանն ավարտել է Սարատովի պետական համալսարանի տնտեսագիտական ֆակուլտետը (Մենեջմենթ ուղղություն)։


== Գործունեություն ==

2017 թվականին Սարատով քաղաքում Օրխան Օրուջևի հետ կազմել է «Ջարո & Հանզա» դուետը։ Այդ ժամանակ Հանզան երգ էր գրել և փնտրում էր ձայնագրման ընկերություն։ Նրա ընտրությունը կանգ է առել այն ստուդիայի վրա, որի սեփականատերը Ջարոն էր։ Դուետի առաջին թրեքը ձայնագրվել է հանդիպման օրը։
Խմբի առաջին պաշտոնական հոլովակը «ДамаLove» երգի տեսահոլովակն էր, որի պրեմիերան կայացել է 2018 թվականի հոկտեմբերի 18-ին։ Երգը ռոտացիա են վերցրել մի շարք ռադիոկայաններ։
Հրապարակումից հետո առաջին ամիսներին տեսահոլովակը YouTube-ում ավելի քան 2 մլն դիտում է ունեցել։
Հաջորդ հիթը «Королева танцпола» երգն է, որի տեսահոլովակը թողարկվել է 2019 թվականի հուլիսի 26-ին Youtube-ում և մի քանի շաբաթվա ընթացքում հավաքել ավելի քան 3 մլն դիտում։ Հիթը զբաղեցրել է առաջին դիրքերը տարբեր հիթ-շքերթներում։ Հաջորդ հիթն է դարձել «Ай ай ай» երգը։
«Ты мой кайф» երգը զաբաղեցրել է առաջին հորիզոնակաները տարբեր հիթ-շքերթներում Մեքսիկայում, Վենեսուելայում, Կոլումբիայում, Իսպանիայում, Պորտուգալիայում և Գերմանիայում։ Երգը նաև ներառվել է Ռուսական ՏիկՏոկի թոփ 10 երգերի մեջ։
2019 թվականի հունվարին Իշխանն իր ընկերների հետ գործարկել է «Legacy Music» երաժշտական լեյբլը։ Նրանք վերցրել են այնպիսի արտիստների պրոդյուսերությունը, ինչպիսիք են Ռամիլը, Մեվլը, 10AGE-ը, Konfuz-ը, Kambulat-ը, Горный-ն։
2019 թվականին դուետը հյուրախաղեր է ունեցել Ռուսաստանի քաղաքներում։ 2020 թվականին երգ են ձայնագրել Օլգա Բուզովայի հետ՝«Mira me Bebe»։
2020 թվականի արդյունքներով «Ջարո & Հանզա» դուետը ՏիկՏոկի վարկածով ընդգրկվել է Ռուսաստանի լավագույն արտիստների եռյակում։
2021 թվականին դուետը ռեմիքս է թողարկել Ֆրենչ Մոնտանայի և Նիքի Ջեմի հետ «Ты мой кайф» երգի համար։
Դուետը փլուզվել է մասնակիցների միջև տարաձայնությունների պատճառով։


== Սպորտ ==
Վաղ մանկությունից Իշխանը զբաղվել է մարտական արվեստներով, ինչպիսիք են բռնցքամարտը, սամբոն, ուշու-սանդան և թեկվոնդոն։ Նա նաև զբաղվել է պառկած ծանրաձողի ժիմով։ Ունի ռուսական և միջազգային մակարդակի պարգևներ։ Պառկած ծանրաձողի ժիմի Եվրոպայի քառակի չեմպիոն է։


== Անձնական կյանք ==
Իշխան Ավագյանի հայրը՝ Կարեն Ավագյանը, գործարար է, մայրը՝ Զոյա Ավագյանը՝ տնային տնտեսուհի։ Իշխանն ունի եղբայր (Վյաչեսլավ) և քույր (Անուշ)։


== Արտաքին հղում ==
Հանզան Instagram-ում
Հանզան Spotify-ում
Հանզան Apple Music-ում


== Ծանոթագրություններ ==
Ավստրիայի վարչական բաժանում

Համաձայն Ավստրիայի անկախության հռչակագրի՝ Ավստրիան համարվում է ֆեդերատիվ հանրապետություն և բաժանված է 9 ֆեդերալ շրջանների (գերմ.՝ Bundesländer)։


== Ֆեդերալ շրջանները ==


== Ծանոթագրություններ ==